מיינקראפט: הסרט

מיינקראפט: הסרט (באנגלית: A Minecraft Movie) הוא סרט הרפתקאות אמריקאי המבוסס על משחק הווידאו "מיינקראפט" (2011). הסרט הופק על ידי "Mojang Studios", אולפני לג'נדרי ו"ורטיגו", והופץ על ידי אולפני האחים וורנר. הסרט בוים על ידי ג'ראד הס, מתסריט של כריס באומן והאבל פאלמר, ובנוסף, הופק על ידי ג'יל מסיק, לידיה וינטרס, מרי הורה, ג'ון ברג, רוי לי, ג'ייסון מומואה. בסרט מככב ג'ק בלאק בתפקיד סטיב לצד מומואה; חברי צוות שחקנים נוספים הכוללים את דניאל ברוקס, אמה מאיירס, ג'ניפר קולידג', קייט מקינון וג'מיין קלמנט.

בפברואר 2014, הוכרז כי מרקוס פרסון חשף ש-"Mojang" מנהלת מגעים עם אולפני האחים וורנר לפיתוח סרט עיבוד קולנועי לסרט של משחק הווידאו "מיינקראפט" שיופק על ידי לי ומסיק. בתחילה, נשכרו הקולנוענים שון לוי ורוב מקאלהני לבימוי הסרט, ולאחר מכן, צורפו תסריטאים הכוללים את קירן ומישל מלרוני, ג'ייסון פוקס, ארון ואדם ניי, לכתוב את התסריט. לאחר מכן במהלך שנת 2018, מסיק נפטרה; תקבל קרדיט בסיום הסרט, ותודות. ב-2019 צורף פיטר סוללט לכתוב ולביים את הסרט, יחד עם אליסון שרדר. עד שנת 2022, סוללט ושרדר פרשו מפרויקט הסרט, והס הצטרף כבמאי ומומואה ניהל מגעים לככב בסרט. ליהוקים נוספים התקיימו והוכרזו ממאי 2023 עד ינואר 2024. צילומי הסרט החלו בינואר 2024 והתרחשו בניו זילנד.

הסרט עלה לאקרנים ב-4 באפריל 2025, תחת אולפני האחים וורנר.

סרט המשך צפוי לצאת לאקרנים ב-23 ביולי 2027.

תקציר העלילה
עלילת הסרט "מיינקראפט: הסרט" מתמקדת בארבעה אנשים מרדנים, גארט "איש הזבל" גריסון (ג'ייסון מומואה), הנרי (סבסטיאן יוג'ין הנסן), נטלי (אמה מאיירס) ודון (דניאל ברוקס), אשר נשאבים באופן פתאומי דרך פורטל מסתורי אל תוך "עולם העל" – ארץ קוביות מוזרה ושופעת דמיון.

כדי לחזור הביתה, הם חייבים לשלוט בעולם החדש הזה ולצאת למסע קסום עם בונה מומחה ומפתיע בשם סטיב (ג'ק בלאק). במהלך מסעם, הם נתקלים ביצורים שונים מהמשחק, ביניהם זומבים ופיגלינים, ונאלצים להגן על עולם העל מפני פלישה של צבא הפיגלינים המונהג על ידי מלגושה (רייצ'ל האוס).

במהלך ההרפתקה, הנרי, שהתקשה למצוא את מקומו בעולם האמיתי, מגלה את כישורי הבנייה שלו בעולם המיינקראפט. סטיב מלמד את החבורה כיצד לשרוד ולבנות, והם מתמודדים יחד עם אתגרים שונים, כולל בריחה מצבא גאסטים ואיחוד עם כלב המחמד של סטיב, דניס. בסופו של דבר, החבורה מצליחה להביס את מלגושה ולהרוס את הפורטל שלה לעולם התחתון, ובכך מצילה את עולם העל. לאחר מכן, הם משתמשים באורב כדי לחזור לעולם האמיתי, שם הם מיישמים את הכישורים והתובנות שרכשו ומוצאים הצלחה בדרכים חדשות.

צוות השחקנים
 ג'ק בלאק – סטיב
 ג'ייסון מומואה – גארט "איש הזבל" גאריסון
 דניאל ברוקס – דון
 סבסטיאן יוג'ין הנסן – הנרי
 אמה מאיירס - נטלי
 רייצ'ל האוס - מלגושה 
 ג'ניפר קולידג' - מרלין
 קייט מקינון - אלכס 
 ג'מיין קלמנט - דאריל

צוות המדבבים בעברית
הדיבוב העברי בוים על ידי ראיה מנור באולפני NDG.

 אריאל קרן - סטיב
 ינון שאזו - גארט "איש הזבל" גאריסון
 חן בר - דון
 איתמר פוקס - הנרי
 אלה מלכה - נטלי
 עדי ארד - מרלין
 ירדן באומהפט
 ראיה מנור
 עדי חושן
 אשד בירר
 יובל בינדר - דאריל
 דניס טל - הניטוויט

הפקה
פיתוח
בשנת 2012 Mojang Studios קיבלה הצעות ממפיקים הוליוודים שהעלו רעיונות לסדרות טלוויזיה הקשורות למשחק הווידאו "מיינקראפט"; יתרה מכך, "Mojang" הצהירה שהם יעסקו בפרויקטים הקשורים למיינקראפט מתי שיגיע התזמון לרעיון נכון. בפברואר 2014 תם הניסיון למימון המונים לסרט מעריצים באמצעות "Kickstarter" לאחר סירובו של מרקוס פרסון לאפשר ליוצרי הסרט להשתמש בזכויות, הסיבה הנתונה התגלתה היא ש-"Kickstarter" הוקם לפני, וכל הסכם עם "Mojang" נעשה. לאחר מכן חשף פרסון כי "Mojang" היו במגעים עם אולפני האחים וורנר לפיתוח סרט מיינקראפט רשמי שיופק על ידי רוי לי וג'יל מסיק. באוקטובר 2014 הצהירה "Mojang COO Vu Bui" כי הסרט התחיל בתהליכי פיתוח והפקה, וציינה שמדובר בהפקה עם תקציב גדול, ובנוסף גם ציינה שהסרט לא יעלה לאקרנים עד שנת 2018. באותו החודש, האחים וורנר צרפו את הקולנוען שון לוי לבימוי הסרט, בדצמבר 2014 אושר כי לוי והתסריטאים, קירן ומישל מלרוני, שפיתחו את הסרט יחד, פרשו.

ביולי 2015 פורסם כי אולפני האחים וורנר צירפו את רוב מקאלהני לביים את הסרט. ציין מקאלהני, שהוא נמשך לרעיון של הסרט. האחים וורנר סיפקו לסרט תקציב ראשוני של 150 מיליון דולר. ב-2016 החלה הפקת הסרט המוקדמת, ובאוקטובר, ג'ייסון פוקס צורף כתסריטאי, ובנובמבר סטיב קארל ניהל במגעים לליהוק הסרט. באוגוסט 2018 מקאלהני פרש מתפקידו כבמאי הסרט, ואהרון ואדם ניי כתבו את התסריט. באותה שנה נפטרה המפיקה ג'יל מסיק.

בינואר 2019 נמסר כי פיטר סוללט יכתוב ויביים את הסרט. באפריל 2019, הכריזו האחים וורנר שהסרט עתיד לעלות לאקרנים ב-4 במרץ 2022. ביוני 2019 צורפה אליסון שרדר כתסריטאית. באוקטובר 2020 פרצה מגפת הקורונה ותהליכי הסרט תעכבו.

סוללט ביים סרט אחר "Metal Lords", שהיה ניתן לצפייה ב"נטפליקס" באפריל 2022. לאחר מכן הודיעה הפקת הסרט "מיינקראפט" כי שרדר וסוללט לא יהיו חלק מהפרויקט, ונמסר כי ג'ארד הס עתיד לביים את הסרט, וג'ייסון מומואה במגעים לככב בסרט, ובנוסף אושר שהסרט יהיה לייב אקשן. לאחר מכן, דווח כי כריס באומן והאבל פאלמר יצטרפו כתסריטאים. בתחילת אפריל 2023, דווח שסרט עתיד לעלות לאקרנים ב-4 באפריל 2025.

ליהוק
במאי 2023 מאט ברי היה במגעים לליהוק הסרט. בנובמבר, הצטרפו לצוות השחקנים דניאל ברוקס וסבסטיאן יוג'ין הנסן. בדצמבר הצטרפה אמה מאיירס לצוות השחקנים. בינואר 2024 הצטרף ג'ק בלאק לצוות השחקנים בתור "סטיב". בנוסף ג'ניפר קולידג', קייט מקינון וג'מיין קלמנט.

צילום
ב-19 ביוני 2023 דווח כי צילומי הסרט החלו ב-7 באוגוסט בניו זילנד, אך נדחו ביולי עקב שביתת אמני הטלוויזיה והרדיו. בתחילת נובמבר לאחר סיום השביתה, דווח כי הצילומים עתידיים להתחיל בתחילת 2024. צילומי הסרט החלו באמצע ינואר 2024.

הפצה
הסרט עלה לאקרנים ב-4 באפריל 2025, תחת אולפני האחים וורנר.

ביקורות והכנסות
מאז צאת הסרט הביקורות עליו שנויות במחלוקת; מצד אחד צופים ומבקרים רשמיים טענו שהסרט גרוע, וכי התסריט שלו צפוי ולא איכותי. אחרים התאכזבו משום שציפו שהסרט ישקף ממש את המשחק המקורי, וגילו כי הוא לא משקף אותו במאת האחוזים. מנגד, ביקורות אחרות טענו כי הסרט לא צריך תסריט ייחודי, מכיוון שכיף לצפות בסרט כחוויה מלאת ממים ובדיחות, ומלבד זאת שמדובר בסרט ילדים שלא זקוק לתסריט עמוק. באתר Rotten Tomatoes קיבל הסרט 47% על פי 159 ביקורות, וב-IMDb קיבל 6.0/10.

הכנסות
נכון ל-27 באפריל 2025, הסרט הרוויח 362.3 מיליון דולר בארצות הברית ובקנדה, ועוד 411 מיליון דולר נוספים בשאר רחבי העולם, סך הכל 773.3 מיליון דולר.

תופעת טיקטוק
ממוזער|כרזה שהוצגה מחוץ לבית הקולנוע Cineplex  שבקנדה, שהקרין את "מיינקראפט: הסרט" באפריל 2025, כתוצאה מהטרנד של "רוכב תרנגולות".בתרגום חופשי: "שמרו את הדרמה למסך; התנהגות רועשת או פרועה תאלץ אתכם לעזוב את המקום - ואף אחד לא רוצה לפספס את הסוף".
הסרט עורר תגובות סוערות והתנהלות מופרעת מצד מספר צופים, במיוחד בקרב נערים מתבגרים אמריקאים ובריטים בני דור ה-Z, שמשתתפים בתופעת אינטרנט ויראלית בטיקטוק ורשתות חברתיות אחרות. לעיתים קרובות המשתתפים היו מגיבים בהתלהבות לרגעים בסרט שהיו נושא תופעות אינטרנט, כמו כאשר דמותו של בלאק צועקת, "רוכב תרנגולות!"  הצופים מתפרצים באופן ספונטני בתרועות רמות, קופצים מהתרגשות, רוקדים או זורקים פופקורן. שורות ויראליות אחרות כוללות "צור ופלדה" ו"אני סטיב", אם כי אף אחת מהן לא התקרבה לטירוף סביב "רוכב תרנגולות". בהקרנה אחת בפרובו, יוטה, הופצו מספר סרטונים ויראלים בהם צופי הסרט הרימו תרנגול חי במהלכה, והקהל נאלץ לעזוב את אולם הקולנוע; באירוע אחר, קבוצה הפעילה מטפים ופצצות עשן, וגרמה לחנק של צופים אחרים; ובאירוע נוסף, התפתחה קטטה אלימה בחניון מחוץ לאולם הקולנוע לאחר שמבוגרים ביקשו מארבעה בני נוער להנמיך את קולם.

התגובות לתופעה היו מעורבות. חלק מחברי הקהל הזעיפו את ההתנהגות הפסולה כ"מעצבנת ומפריעה", בעוד כמה רשתות קולנוע פרסמו אזהרות מפני התנהגות סוררת. כמו כן, על פי הדיווחים נקראה המשטרה להשיב את הסדר על כנו ולסלק עבריינים, כולל מקרה שבו עובד נפגע פיזית, למרות שלא הוגשו כתבי אישום. הס הגן על כמה מהתעלולים האלה כבלתי מזיקים ומשעשעים, והסביר עוד שהוא ובלאק הגו את הסצנה כי הם "חשבו שזה יהיה מצחיק אם סטיב יודיע על כל מה שקורה לו, תוך שהוא מציין את המובן מאליו בעוצמה קיצונית". בלאק הופיע בהפתעה בהקרנה ואמר לקהל לא לזרוק פופקורן בתגובה לטרנד. בכתיבה עבור האובזרבר, קייט מאלטבי סברה שהקהל חצה את הגבול, והצביעה על הבלגן שנותר לשרתים לנקות.

התופעה הושוותה להשתתפות הקהל בהקרנות של הסרט "מופע הקולנוע של רוקי" משנת 1975, וכן למגמת "Gentleminions" המוקדמת יותר סביב הסרט "המיניונים: עלייתו של גרו" משנת 2022 שכללה תופעה של נערים וצעירים המתפרעים בבתי הקולנוע בהם מוקרן הסרט. הוא צוין כאחד הגורמים להצלחת הסרט בקופות.

 פרסים ומועמדויות 
פרסתאריךקטגוריהעבורתוצאהמקורפרס בחירת הילדים של ניקלודיאון21 ביוני 2025סרט אהוב"מיינקראפט: הסרט"שחקן קולנוע אהובג'ק בלאקג'ייסון מומואהשחקנית קולנוע אהובהאמה מאיירסמכסח ישבנים אהובג'ק בלאקשיר אהוב מסרט"I Feel Alive" – ג'ק בלאק

קישורים חיצוניים



הערות שוליים

קטגוריה:מיינקראפט
קטגוריה:סרטים אמריקאיים משנת 2025
קטגוריה:סרטי הרפתקאות אמריקאיים
קטגוריה:סרטי פנטזיה אמריקאיים
קטגוריה:סרטי האחים וורנר
קטגוריה:סרטי תלת-ממד
קטגוריה:סרטים מצוירים למחצה
קטגוריה:סרטים המבוססים על משחקי וידאו
קטגוריה:סרטים לכל המשפחה
קטגוריה:סרטי אנימציה ממוחשבת